**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**РЕШЕНИЕ № 200-ЧМИ/19.08.2020 г.**

**от заседание на ОИК гр. Септември**

ОТНОСНО: Определяне броя на членовете на секционните избирателни комисии (без подвижни и служебни) на територията на община Септември при провеждане на частичен избор за Кмет на Община, насрочен за 27 септември 2020 г.

Броят на членовете във всяка секционна избирателна комисия (без подвижни и служебни) на територията на община Септември при провеждане на частичен избор за кмет на община Септември, насрочен за 27 септември 2020 г., включително председател, заместник-председател и секретар съгласно чл. 92, ал. 4 от ИК и Решение № 1847-МИ/28.07.2020 г. на ЦИК се определя според броя на избирателите в съответната секция, като за секции с до 500 избиратели включително – СИК трябва да е съставена от до 7 членове, но не по-малко от 5 членове, а за секции с над 500 избиратели - до 9 членове, но не по-малко от 5 членове.

С оглед изложеното ОИК Септември счита за целесъобразно броят на членовете на секционните избирателни комисии да бъде определен на 9 членове за секции с над 500 избиратели и на 7 членове за секции с до 500 избиратели, включително председател, заместник-председател и секретар.

На основание чл. 87, ал. 1, т. 1 и т. 5, изречение първо от ИК, чл. 89 от ИК, във връзка с чл. 9 от ИК и чл. 92 от ИК и Решение № 1847-МИ/28.07.2020 г. на ЦИК, ИОК Септември

**РЕШИ:**

Определя броят на членовете на всяка една секционна избирателна комисия (без подвижни и служебни) на територията на община Септември при провеждане на частичен избор за Кмет на Община Септември, насрочен за 27 септември 2020 г., да бъде както следва:

- 9 членове за секции с над 500 избиратели, включително председател, заместник председател и секретар;

- 7 членове за секции с до 500 избиратели, включително председател, заместник председател и секретар.

Решението да се обяви на таблото на ОИК – Септември и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.88 от ИК.

ПРЕДСЕДАТЕЛ: Виолета Атанасова Близнакова

СЕКРЕТАР: Васил Стефанов Мезов